                                              P Á L Y Á Z A T I  FELHÍVÁS

        Martfű Város Önkormányzatának Településellátó Szervezete vezetői megbízására
A pályázatot meghirdető szerv:
Martfű Város Önkormányzatának Képviselő-testülete

5435 Martfű, Szent István tér 1. 

A meghirdetett munkahely és beosztás:
Martfű Város Önkormányzata Településellátó Szervezetének /5435 Martfű, Szent István tér 1./ vezetője
A vezetői megbízás időtartama: határozott idejű, 2016. június 30-ig.
Az állás betöltésének időpontja: 2011. július 1. 

A megbízás feltételei:

· műszaki jellegű egyetemi, vagy főiskolai végzettség,

· városüzemeltetési területen szerzett legalább 5 éves beruházási, karbantartási munkákkal, közműfenntartással kapcsolatos szakmai tapasztalat,

· büntetlen előélet,

· ,,B,, kategóriás vezetői engedély,
· felhasználói szintű számítástechnikai ismeret,
· megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg a városüzemeltetés szervezői feladatokat ellátó közalkalmazotti munkakörbe kinevezhető.

A munkakörbe tartozó, illetve a vezetői beosztással járó lényeges feladatok:

· városgazdálkodási szolgáltatás, ingatlan-hasznosítás, önkormányzati intézmények ellátó, kisegítő feladatai, zöldterület rendezés, települési hulladék kezelés, köztisztasági tevékenység, közvilágítási feladatok, út- járdafenntartás, közműfenntartás, közlekedés és forgalomtechnika, háziorvosi alapellátás, egészségügyi szolgáltatások, foglalkozás-egészségügyi ellátás, család- és nővédelmi egészségügyi ellátás, sportintézmény működtetés, üdültetés szervezése, valamint
· az alapító okiratban meghatározott feladatok ellátásának irányítása, ellenőrzése, az intézmény vezetése, döntések előkészítése, a működéshez szükséges személyi és tárgyi feltételek biztosítása, szabályzatok készítése, az intézmény képviselete.
Juttatások:
Kjt. szerinti bér és pótlék

A pályázathoz csatolni kell:
· részletes szakmai önéletrajz,

· erkölcsi bizonyítvány,

· végzettséget igazoló oklevél másolata,
· a szervezet vezetésére, fejlesztésére vonatkozó program.

A pályázat benyújtásának helye, ideje:
Martfű Város Polgármesterének a Polgármesteri Hivatal titkárságán, illetve postai úton  /5435 Martfű, Szent István tér 1./ 2011. május  31-ig.
A pályázat elbírálásának határideje:

A pályázat benyújtásának határidejét követő első soros képviselő-testületi ülés időpontja.

A pályázat elbírálásánál előnyt jelent:
környezetgazdálkodási végzettség,  alapfokú angol nyelvvizsga.
